Die verband tussen vergifnis en gesondheid - WelstandWelstand
Tuis / Advies / Die verband tussen vergifnis en gesondheid
Die verband tussen vergifnis en gesondheid
Maandag | 27 November | 2017
Dalk oorweeg jy dit om jouself of ander te vergewe, maar jy weet dit gaan baie emosionele werk vereis. Jy verkies dan om eerder met al die pyn te sit en so aan te gaan met jou lewe. Om daardie wrokke en griewe teen mense te hou sleep jy onnodige goed soos angs, geïrriteerdheid, woede, depressie, gewigstoename of -verlies, 'n gebrek aan vertroue in jouself en ander, slapeloosheid en verslawing saam met jou.
Daar is fisiese en geestelike gesondheidsvoordele verbonde aan vergifnis:
Al ons verhoudings (met geliefdes, medewerkers, base, bure, ens.) begin blom wanneer ons vergifnis 'n gereelde deel van ons geestelike praktyk maak. Daar is veel minder drama om te hanteer, en dit is 'n groot bonus in jou lewe.
Ons hartklop stabiliseer en ons bloeddruk daal wanneer ons nie meer angs of woede as gevolg van griewe uit die verlede voel nie. Dit normaliseer baie prosesse in die liggaam en bring ons in samehang met ons hart en bloedsomloopstelsel. Jou hart sal dankie sê as jy vergewe.
Vergifnis verlaag stres omdat ons nie meer gedagtes (beide bewustelik en onbewustelik) wat psigiese stres laat ontstaan, oproep nie. Deur ons laste aan die Gees oor te laat vir genesing, leer ons hoe om irritasie en stres agter te laat.
Met al hoe minder laste (van die verlede se gewig) wat ons saamdra, kan ons meer selfbeheersing toepas wanneer ons kwaad is. Ons sal in staat wees om 'n paar keer diep asem te haal, tot tien te tel, 'n 'time-out' te neem of 'n bietjie oefening te doen, eerder as om iemand in woede te slaan.
Dit 'n belangrike kwessie vir baie mense en is soortgelyk aan die vermindering van dwelmmisbruik. Depressie is aftakelend en kan selfs tot selfdood lei. Aan die ander kant gee vergifnis ons genesing en genade, en kan depressie vervang word met 'n gevoel van doelgerigtheid.
Om vrede te maak help om jouself te vergewe
As jy die een is wat vergifnis nodig het, maak vrede met die persoon wat jy te nagekom het; dit kan jou help om jouself te vergewe.